Το 1740 η Ν. Καρολίνα ήταν η πρώτη από τις νότιες Πολιτείες που θέσπισε νόμους που απαγόρευαν τη μόρφωση των δούλων. Λευκοί που θα συλλαμβάνονταν να διδάσκουν Μαύρους τιμωρούνταν με πρόστιμα και φυλάκιση ενώ οι Μαύροι τιμωρούνταν επί πλέον και με ραβδισμούς. Προβλεπόταν πρόστιμο 100 στερλινών σε όποιον δίδασκε γραφή σε δούλους. Τέτοιοι νόμοι ενισχύονταν από περιστατικά εξεγέρσεων των σκλάβων κατά των ιδιοκτητών τους. Στις περιπτώσεις αυτές οι Λευκοί υποψιάζονταν ότι η συνωμοσία και η συνεννόηση των Μαύρων γινόταν γραπτώς. Τέτοια περιστατικά ήταν η «Εξέγερση Stono» το 1739 και του Νατ Τέρνερ το 1831 (βλ. επίσης &lt;a href="http%3A//en.wikipedia.org/wiki/Slave_rebellion"&gt;Εξεγέρσεις σκλάβων/Βόρεια Αμερική&lt;/a&gt;).